REFERAT Vor Frue-Vesterbro Provstiudvalg

PU-møde den 24. februar 2022 kl. 17.05-19.00

Sct. Matthæus Kirke, Matthæusgade 31, 1666 København V (indgang fra Matthæusgade)

Pkt. Sag / Emneord / Resume Beslutning

|  |  |  |
| --- | --- | --- |
| 1. | **Godkendelse af dagsorden** | Formand Peter Sindal har meldt afbud til mødet pga. corona, og derfor ledes mødet af næstformand Torben Larsen  Punkt 9 rykket frem som punkt 3  Dagsorden godkendt uden yderligere bemærkninger. |

|  |  |  |
| --- | --- | --- |
| 2. | **Godkendelse og underskrift af beslutningsprokol fra provstiudvalgsmødet d. 13. december 2021** | Beslutningsprotokol fra sidste møde endelig godkendt og underskrevet. |

|  |  |  |
| --- | --- | --- |
| 3. | **Meddelelser fra provstikontoret**   * Afskedsbegæring ABG * Provstesyn i marts * Udbetaling af feriepengeforpligtelse * Nye præster og studietur | Domprovst Anders Gadegaard orienterede om sin afskedsbegæring ved udgangen af september måned samt om den videre proces vedr. ansættelse af en ny domprovst. Biskoppen ønsker stillingen slået op i marts måned.  Provstiudvalget ønsker at se biskoppens stillingsbeskrivelse vedr. provstens rolle forud for indsendelse af opslag til Præsteforeningen d. 14. marts 2022.  PU ønsker en fælles proces med Vor Frue Sogns Menighedsråd vedr. prøveprædiken og anbefaling af kandidat.  Der afholdes provstesyn i Trinitatis-, Helligånds og Vor Frue Sogns Menighedsråd i marts og april 2022.  Budgetudvalget over København besluttede i forbindelse med godkendelse af budget 2022, at feriepengeforpligtelsen dækkes i ligningsområdet med midler, som overføres til PUK og videre til menighedsrådet, når opkrævningen fra Lønmodtagernes Feriemidler er betalt.  Provstiets præster tager på studietur til Berlin 3 dage i maj 2022. Turens tema er sekularisering og politik. |

|  |  |  |
| --- | --- | --- |
| 4. | **Regnskab og revision**   * Årshjul 2022 **(4A)** * Stiftets godkendelse af PUK årsregnskab 2020 **(4B)** * MR ønske om kursus i regnskab og budget **(4C)** | Præsentation af årshjulet for provstiudvalget i 2022.  Københavns Stift har godkendt regnskab 2020 for Vor Frue-Vesterbro Provsti samt revisionsprotokollat. Regnskabet kan dermed offentliggøres og er tilgængelig på provsti.dk.  Sydhavn Sogns Menighedsråd ønsker et kursus/oplæg, som giver dem bedre redskaber og at læse deres regnskab og lægge budget.  Tidl. Provstisekretær, Mie Engel Jønsson, har tilbudt at lave et oplæg, som tager udgangspunkt i sognets egne kirkekasse og regnskabsmateriale. |

|  |  |  |
| --- | --- | --- |
| 5. | **Aflevering/godkendelse af PUK årsregnskab 2021**  Afleveret med kontrolmærke:  *Vor Frue-Vesterbro Domprovstiudvalg,*  CVR-nr. 34155526, Regnskab 2021, Afleveret d. 14-02-2022 14:51  **(5A)** | Provstisekretæren ønsker at ændre og rette formålskonteringen for provstisamarbejder samt en periodisering for migrantsamarbejdets biregnskab.  Derudover fremgår de indsatte forklaringer til regnskabet ikke af det afleverede indlæste regnskab.  Provstiudvalget bliver præsenteret for en ny udgave til næste provstiudvalgsmøde d. 7. april. 2022.  Aflevering af regnskab til revisor sker i det nye dataarkiv, som idriftsættes den 1. april 2022. |

|  |  |  |
| --- | --- | --- |
| 6. | **Aflevering/godkendelse af biregnskab,**  **Provstisamarbejde vedr. migranter i DK**   * Årsregnskab 2021 **(6A)** | Provstiudvalget, som er samarbejdets bestyrelse, godkendte 2021 regnskabet for provstisamarbejdet vedr. migranter i DK.  Det godkendte regnskab sendes ud til de deltagende provstier til orientering. |

|  |  |  |
| --- | --- | --- |
| 7. | **Anlægsønsker 2023**  Indsendte anlægsønsker fra menighedsrådene i Vor Frue-Vesterbro Provsti.  **Samlet oversigt (7A)**  **Budgetark**   * Vesterbro Sogn **(7B)** * Trintitatis Sogn **(7C)** * Sydhavn Sogn **(7D)** * Helligaand Sogn * Vor Frue Sogn **(7F)** | Menighedsrådene har indsendt deres anlægsønsker for 2023, som samlet giver en pulje på **52.933.947,87 kr.**  Provstiudvalget har efter deres 1. behandling af anlægsarbejderne valgt at sende en liste på i alt **14.562.931,73 kr.** videre til Budgetudvalget over København forud for mødet d. 23. marts 2022.  Fredens-Nazaret Sogn: Har ingen anlægsønsker  Helligaands sogn. 1. og 2. ønske prioriteret.  Sydhavn Sogn:  PU foreslår besigtigelse af forplads for at belyse, hvad er minimumskrav til udbedring af de lokale og underjordiske forhold (rør og kloakering).  PU ønsker forholdene undersøgt af ingeniør/arkitekt og anbefaler MR også at søge fonde samt Københavns Kommune.  Trinitatis Sogn. 1. ønske prioriteret  Vesterbro Sogn: 1-7. ønske prioriteret  Vor Frue Sogn: 1 og 2. ønske prioriteret. |

|  |  |  |
| --- | --- | --- |
| 8. | **KLIMA & KIRKE**  Forslag til reduktion af CO2-udledning  Oplæg og klimakatalog for Bogense Provsti 2021 **(8A)** | Københavns Stift er proces med at færdiggøre en lignende rapport for København.  PU ønsker at nedsætte et lille udvalg med to medlemmer, som gennemlæser rapporterne fra Bogense og København samt provstiets kirkers energirapporter udarbejdet af Energitjenesten.  Torben Larsen og Preben Skelbæk har meldt sig til arbejdet og vil efterfølgende komme med mulige forslag og tiltag for Vor Frue-Vesterbro Provsti. |

|  |  |  |
| --- | --- | --- |
| 9. | **Provstisamarbejde - Bibliarium**   * Brev til PU fra Københavns Stift **(9A)** * Vedtægt **(9B)** * Brugsaftale **(9C)** * Præsentation af Bibliarium **(9D)** | Helle Krogh Madsen fra Folkekirkens Skoletjeneste fremlagde baggrunden og præsenterede visionen med etablering af et Bibliarium i Sct. Andreas Kirke.  Vor Frue-Vesterbro Provstiudvalg er positive overfor projektet og tilslutter sig provstisamarbejdet enstemmigt. |

|  |  |  |
| --- | --- | --- |
| 10. | **Uforudsete udgifter**   * 5% midler status d.d. **(10A)** * Vor Frue Sogn: Ansøgning vedr. højtaler (117.806,50 kr.) **(10B)** * Fredens-Nazaret Sogn: Ansøgning 1: Reparation af messehagel og alterdug (36.951,41 kr.)   **(10C)**  Ansøgning 2: Isolering af væg i præstebolig (32.500,00 kr.)   * Vesterbro Sogn: Ansøgning vedr. etablering af bad i Sct. Matthæus Kirke (194.730,00 kr.) **(10D)** | **10B**  Ansøgning godkendt enstemmigt  Medlemmer fra Vor Frue Sogns Menighedsråd deltog ikke i behandlingen.  **10C**  To ansøgninger godkendt enstemmigt.  Medlemmer fra Fredens-Nazaret Sogns Menighedsråd deltog ikke i behandlingen.  **10D**  Ansøgning godkendt enstemmigt.  Medlemmer fra Vesterbro Sogns Menighedsråd deltog ikke i behandlingen.  I alt godkendt på mødet: 381.987,91 kr. |

|  |  |  |
| --- | --- | --- |
| 11. | **Evt.** | Jens Andersen orienterede om provstisamarbejdet vedr. migranter. Samarbejdet er startet med den farsi talende del. Den næste del skulle være et arabisktalende initiativ med henblik på at brede samarbejdet ud.  Samarbejdet håber, at flere provstier vil melde sig ind i samarbejdet, således at der bliver mulighed for at finansiere nye initiativer til flere befolkningsgrupper. |

Til stede: Preben Skelbæk, Jens Andersen, Ole Ehlers, Torben Larsen, Christian Rydahl, Eva Rønne, Anders Gadegaard.

Olav Clausen (stedfortræder for Thomas Søborg Lassen)

René Rud Mikkelsen (stedfortræder for Peter Sindal Lundsberg)

Helle Krogh Madsen fra Folkekirkens Skoletjeneste

Afbud: Peter Sindal Lundsberg, Thomas Søborg Lassen, Ella Pedersen

Referent: Anne Sofie Pleidrup Lagrelius

Næste møde: torsdag d. 7. april 2022 kl. 17.00 i Fredens-Nazaret Sogn.